**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO IŠNUOMOJIMO VIEŠOJO KONKURSO BŪDU**

2020 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 3, 8, 9 punktais, atsižvelgdama į Molėtų rajono savivaldybės administracijos direktoriaus 2020 m. liepos 10 d. įsakymą Nr. B6-680 „Dėl Molėtų rajono savivaldybės turto pripažinimo nereikalingu“,

Molėtų rajono savivaldybės taryba n u s p r e n d ž i a:

1. Išnuomoti viešojo konkurso būdu 10 (dešimties) metų laikotarpiui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ir savivaldybės veiklai nenaudojamą turtą:
	1. pastatą - kultūros namus (registro Nr. 90/48189; unikalus Nr. 6299-3001-9012; plane pažymėtas 1C1m; pastatytas 1938 m.; bendras plotas 199,89 kv. m), esančius Molėtų r. sav., Videniškių sen., Videniškių k., Šilelio g. 1, tradicinės religinės bendruomenės veiklai. Pastato įsigijimo vertė 10347,95 Eur, likutinė vertė 2020 m. liepos 1 d. 0,00 Eur. Pradinė 1 kv. m nuomos kaina 0,18 Eur per mėnesį;
	2. pastatą – sandėlį (registro Nr. 90/48189; unikalus Nr. 6299-3001-9026; plane pažymėtas 1I1p; pastatytas 1960 m.; užstatytas plotas 16 kv. m), esantį Molėtų r. sav., Videniškių sen., Videniškių k., Šilelio g. 1, tradicinės religinės bendruomenės veiklai. Pastato įsigijimo vertė 619,67 Eur, likutinė vertė 2020 m. liepos 1 d. 0,00 Eur. Pradinė 1 kv. m nuomos kaina 0,18 Eur per mėnesį.
2. Išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą, bet savivaldybės veiklai nenaudojamą turtą, 9 kv. m ploto patalpą (plane pažymėta 1-9) ir 5,10 kv. m bendro naudojimo patalpos (plane pažymėtos 1-18; visas bendro naudojimo patalpos plotas 20,39 kv. m) ambulatorijos pastate (registro Nr. 90/66166; unikalus Nr.6299-4003-0010:0003; plane pažymėtas 1D2p; bendras plotas 542,25 kv. m), esančiame Molėtų r. sav., Giedraičių mstl., Vilniaus g. 32-1, kirpyklos veiklai. Patalpų įsigijimo vertė 5216,44 Eur, likutinė vertė 2020 m. liepos 1 d. 2325,51 Eur. Bendras nuomojamas plotas 14,10 kv. m. Pradinė 1 kv. m nuomos kaina 0,24 Eur per mėnesį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras